Utviklingsprogram for kvinnelige filmskapere

Utviklingsprogram for kvinnelige filmskapere, forkortet UP, er et program etablert høsten 2018 av Norsk filminstitutt og Talent Norge for å bedre kjønnsbalansen i norsk film samt å gi kvinner i filmbransjen bedre rammevilkår og styrket kompetanse. Programmet inngår i Talent Norges såkalte «Kvinneløft», som har som mål å motvirke skjev kjønnsfordeling innen alle kunstsjangre og kunstuttrykk.

Om UP 
Programmet ble etablert av Norsk filminstitutt og Talent Norge i fellesskap for å jevne ut den skjeve kjønnsbalansen innen norsk film ved å styrke talentfulle unge kvinners muligheter til å nå videre i filmbransjen. UP har også som mål at minst 80 prosent av deltagerne skal være i gang med å skape film innen tre år etter at de har deltatt i programmet.

I første rekke retter programmet seg mot filmskapere innen sjangrene spillefilm, kinodokumentar og TV-dramaserier. Foruten talentutvikling og kompetansebygging skal programmet også gi deltagerne et utvidet nettverk.

Deltagere 
Følgende tolv filmskapere deltar i UP fra oppstarten høsten 2018:

 Elisabeth Kvithyll, filmprodusent
 Nina Maria Barbosa Blad, filmprodusent
 Erika Calmeyer, regissør
 Ingrid Stenersen, regissør og skuespiller
 Ingvild Søderlind, regissør og manusforfatter
 Johanna Pyykkö, regissør, manusforfatter og filmklipper
 Julia Dahr, regissør
 Julia Lindstrøm, regissør
 Marja Bål Nango, regissør og manusforfatter
 Mona Friis Bertheussen, regissør og produsent
 Silje Evensmo Jacobsen, regissør
 Yenni Lee, regissør og manusforfatter

Referanser 

Norsk film
Likestilling
Etableringer i 2018